જેમાં યતીન ઓઝા ‘આપ’માં જોડાઈ ગયાની જાહેરાત પણ કરાઈ હતી અને નલીન કોટડિયા ટૂંક સમયમાં ‘આપ’માં જોડાશે તેમ મનાઈ રહ્યું છે. કેજરીવાલે સૌરાષ્ટ્રમાં ‘આપ’ને મજબૂત બનાવવા ભાજપ- કોંગ્રેસથી અલગ થયેલા કેટલાક નેતાઓને સાથે લેવાની વ્યૂહરચના અપનાવી છે. અમરેલી-બાબરા વિસ્તારના એક સમયના ભાજપ આગેવાન એમ.ડી. માંજરિયા હાલ ‘આપ’માં સામેલ થયા છે. કેજરીવાલની આ મુલાકાતમાં તેઓ સક્રિય રહ્યા હતા અને આગામી ચૂંટણીમાં તેઓ વિધાનસભાના ઉમેદવાર હશે તેમ પણ મનાઈ રહ્યું છે.